title: فاس
text: فاس (ب لأمازيغية ⴼⴰⵙ، ب لفرانساوية Fez ولا Fes) مدينة فالوسط الشمالي ديال لمغريب و بالضبط فسهل سايس على ملتقى واد سبو معا واد فاس، و هيا لعاصمة ديال جهة فاس-مكناس، و تاني أكبر مدينة مورا كازا، حيت ساكن فيها 1.22 مليون واحد.
  
  فاس تبنات فعهد لأدارسة عام 789. و كانت فاللول مقسومة على جوج مدون مستاقلّات وحدة على لاخرى، و اصل سكانها كانو من تونس (عدوة القرويين) و من الاندلس (عدوة الاندلسيين). و بقات فاس مقسومة تال القرن حضاش فعهد السلطان المرابطي، يوسف بن تاشفين، عاد توحدو العدوات فمدينة فاس البالي، مدينة فاس تبنات فعهد الادارسة مابين القرن التامن و التاسع. و كانت فاللول مقسومة على جوج مدن مستاقلّات وحدة على لاخرى، و سكانها اللولين كانو من تونس (عدوة القرويين) و من الاندلس (عدوة الاندلسيين). و بقات فاس مقسومة تال القرن حضاش فعهد السلطان المرابطي، يوسف بن تاشفين، عاد توحدو العدوات فمدينة فاس البالي. تحت حكم المرابطين فاس ولّات معروفة بالعلم و الفقه و الدين و التجارة.
  
  فاس وصلات للدروة ديالها فعهد المرينيين (القرن 13 و15)، فاش ولات عاصيمة عاودتاني. بزّاف ديال المدارس و الجوامع جداد تبنات، و كتيرتهوم باقيين لدابا، و شلّا بني ترمم. و هاد البنايات كاتعتابرو دابا من احسن ما نتجو المور (المغاربة) فالمعمار.
  
  فعام 1276، السلطان ابو يوسف يعقوب بنا حي فاس الجديد،  فين القصر الملكي باقي لليوم، و اللي تزاد عليه شلا جرادي، و فهاد العهد فاش تزاد عدد اليهود و بناو الملّاح ف الجنوب ديال فاس الجديد، ولكن مورا سقوط المرينيين، المدينة نقصات قيمتها و ولات كاتنافس مع مراكش على السلطة.
  
  فاس كانت لعاصمة د لمغريب بزاف د لمرات ولبزاف د الدول. أخر مرة كانت عاصيمة كانت ف 1912، من موراها ردً ليستعمار لفرانساوي الرباط هي لعاصيمة.فاس فيها بزاف د لمأتر التاريخية لمعروفة بحال جامعة لقرويين ولمدراسة لبوعنانية، وهادشي اللي خلاها موقع د ترات لعالامي د ليونيسكو.
  
  اصل السمية 
  سمية فاس جات من كلمة فاس، و هو واحد الاداة ديال الحفير و الفلاحة، و تسمات هكّا علاحقاش الخرّيفة كاتݣول بللي مولاي ادريس التاني استعمل فاس من الدهب و النقرة باش يرسم حدود المدينة.
  
  جغرافيا 
  أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 215.812 لي ساكنين ف فاس، سوا مغاربا ؤلا أجانب.
  
  الجو 
  بحكم أنها فدير الاطلس فاس لجو ديالها كايتعتابر سخون الصيف متوسطي ( على حساب تقسيم كوبن)
  
  معالم 
  لمدينة لقديمة د فاس مسجلة ف الليستا د التراث العالمي د ليونيسكو من 1981. كاينين بزاف ديال لمعالم ف لمدينة لقديمة بحال لجامعة د لقرويين و لمدارس و لفنادق و لقصورة و الجوامع.
  
  تنقل 
  المدينة فيها مطار دولي، مطار فاس سايس، و محطة ديال تران تابعة للمكتب لوطني للطرق لحديدية، و هاد لمحطة كاتدي للشرق تال وجدة، و للغرب تال طنجة وكازا.
  
  تصاور
  
  شوف حتا 
  
   لمدينة لقديمة د فاس
  
  عيون لكلام 
  
   
  جهة فاس مكناس
  مدون د لمغريب
  عاصيمة قديمة د لمغريب
  مقالة ب جودة مابيهاش (تصنيف د إحصائيات لمينحة د 2023)